Številka: 110-39/2023/1

Datum: 8. 11. 2023

Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb); v nadaljevanju ZJU)

**MINISTRSTVO ZA VISOKO ŠOLSTO, ZNANOST IN INOVACIJE, Masarykova 16, 1000 Ljubljana**

**objavlja** javni natečaj za zasedbo prostega uradniškega delovnega mesta za nedoločen čas s polnim delovnim časom **pod šifro 3052 – VIŠJI SVETOVALEC (m/ž) v Sektorju za visoko šolstvo, v Direktoratu za visoko šolstvo** (št. JN: 110-39/2023).

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano visokošolsko strokovno izobraževanje (prejšnje)/visokošolska strokovna izobrazba (prejšnja) ali končano visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali končano visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* štiri (4) leta delovnih izkušenj;
* opravljeno obvezno usposabljanje za imenovanje v naziv;
* strokovni izpit iz upravnega postopka prve stopnje;
* preizkus znanja za vodenje in odločanje v prekrškovnem postopku;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot 6 mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Prednost pri izbiri bodo imeli kandidati z izkušnjami:

* z zaključeno izobrazbo s področja prava,
* delovne izkušnje s področja priprave javnih razpisov v okviru kohezijske politike v državni upravi,
* poznavanje visokošolske zakonodaje.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Pri izbranemu kandidatu se bo preverjalo, ali ima opravljen strokovni izpit iz upravnega postopka. V primeru, če kandidat strokovnega izpita iz upravnega postopka nima opravljenega, ga mora opraviti najkasneje v treh mesecih od sklenitve delovnega razmerja za razpisano delovno mesto.

Pri izbranemu kandidatu se bo preverjalo ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu Zakona o javnih uslužbencih. V nasprotnem primeru bo moral izbrani kandidat najkasneje v enem letu od sklenitve pogodbe o zaposlitvi opraviti usposabljanje za imenovanje v naziv, predpisano v skladu z 89. členom Zakona o javnih uslužbencih.

Pri izbranem kandidatu se bo preverjalo, ali ima preizkus znanja za vodenje in odločanje v prekrškovnem postopku. V primeru, če kandidat preizkusa znanja za vodenje in odločanje v prekrškovnem postopku nima, ga mora opraviti najkasneje v šestih mesecih od sklenitve delovnega razmerja.

Okvirna vsebina dela:

* pomoč pri vodenju strokovnih nalog na delu delovnega področja ministrstva,
* sodelovanje pri oblikovanju sistemskih rešitev in drugih zahtevnejših gradiv,
* izvajanje zahtevnejših pravnih nalog,
* vodenje postopkov vezanih na ustanove s področja visokega šolstva,
* vodenje prekrškovnih postopkov s področja Zakona o strokovnih, znanstvenih in umetniških naslovov,
* izvajanje zahtevnejših nalog na področju upravljanja in nadzora nad porabo sredstev kohezijske politike,
* opravljanje drugih zahtevnejših nalog po navodilu vodje.

Prijava na prosto delovno mesto mora biti obvezno pripravljena na obrazcu JN-110-39/2023, ki je priloga tega javnega natečaja za prosto delovno mesto, z natančno izpolnjenimi vsemi rubrikami in izjavami.

Delovno mesto višji svetovalec je uradniško delovno mesto. Javni(a) uslužbenec(ka) bo na tem delovnem mestu naloge opravljal(a) v nazivu višji svetovalec III, z možnostjo napredovanja v naziv višji svetovalec II in višji svetovalec I. Izbrani kandidat bo opravljal delo v poslovnih prostorih Ministrstva za visoko šolstvo, znanost in inovacije, Masarykova cesta 16, Ljubljana, oziroma v drugih uradnih prostorih, kjer organ opravlja svoje naloge.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Kandidat vloži prijavo v pisni obliki na priloženem obrazcu JN 110-39/2023, ki jo pošlje v zaprti ovojnici z označbo: "za javni natečaj za prosto uradniško delovno mesto šifra 3052 – višji svetovalec (m/ž), št. 110-39/2023, na naslov: Ministrstvo za visoko šolstvo, znanost in inovacije, Masarykova cesta 16, Ljubljana. Rok za vlaganje prijav je 8 dni po objavi na osrednjem spletnem mestu državne uprave [www.gov.si](http://www.gov.si) ter na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mvzi@gov.si, pri čemer veljavnost prijave ni pogojena z elektronskim podpisom.

Informacije o izvedbi postopka dobite vsak delovni dan od 10. do 11. ure, na telefonski številki (01) 478-4625, ga. Nataša Kunc Mišič.

Kandidati bodo o izbiri pisno obveščeni najkasneje v roku 60 dni po opravljeni izbiri. Obvestilo o končanem javnem natečaju bo objavljeno na osrednjem spletnem mestu državne uprave (<http://www.gov.si/>). V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Dr. Igor Papič

MINISTER